Bladudgiverne fandt sig i starten i denne censur og forandrede teksten efter ønske, men i løbet af [[1820'erne]] og [[1830'erne]] viste der sig igen politisk reformvilje i befolkningen, og mange bladugivere fandt forholdene utilfredsstillende. For at protestere mod forhåndscensuren, udgav de deres blade med "censurhuller", hvide afsnit på siden, hvor de bortcensurerede artikler havde stået. Det blev især praktiseret af ''[[Dagen (1803-1843)|Dagen]]'' og ''[[Kjøbenhavnsposten]]'', som var de første politiske blade, der utvetydigt agiterede for indførelsen af en demokratisk styreform i Danmark<ref>Ole Stender-Petersen, ''Kjøbenhavnsposten – Organ for "det extreme Democrati" 1827-1848, Odense Universitetsforlag, 1978, s. 11-12</ref>.
Filosofi Historie Foreninger Organisationer